钦定古今图书集成/理学汇编/经籍典/第037卷 > 《策贤良问第四道》唐·颜师古
## 钦定古今图书集成/理学汇编/经籍典/第037卷 > 《策贤良问第四道》唐·颜师古

问：学以从政，昔贤令则，博文强识，君子所尚。结发升
朝，敷衽受职，开物成务，率由兹道。是以登高能赋，可
列大夫，试讽籀篇，乃得为史。然而筭祀悠邈，载籍实
繁，钻仰虽多，罕能择练。今将少论古昔，庶异见闻，勿
用浮辞，当陈指要。《九流》《七略》，题目何施？《八体》《六书》，名
义焉在？三皇五帝，诸说不同，列次区分，谁者为允？翠
为？〈翠为疑翠妫〉“元扈临之而安得？缘纯黄玉，所表其奚事？”
阴康骊畜，行序孰当？封钜大填，胡宁游处？肜鱼昌仆，
出何？典诰穷蝉，声望厥类，惟何？管仲，文锦既丑，何贵？
“子产深练，实厚，何俾？周鼎所存，识者几物？齐钟所衅，
卒用何牲？”罢绌诸侯，何名？“三十六都”，褒贬将相，何谓
“三十二人？”至如象叶之精乎弃日，木鸡之巧乎？《异端》
著于简谍，何所沮劝。学综古今，想宜究悉。一二显析，
无惮《米盐》。